เรื่องร้องเรียน: ๔๒/๑ หมู่ ๖                            แขวงโคกแฝด                           เขตหนองจอก                        กรุงเทพมหานคร เรียนผู้อำนวยการสำนักงานเขตหนองจอก ถึงงานฝ่ายโยธาเขตหนองจอก เรื่องขอความอนุเคราะห์ในการกำจัดวัชพืชในคลองสองเกาะเลา     เนื่องจากช่วงนี้มีฝนตกหนักและบ่อยทำให้การระบายของน้ำเป็นไปโดยไม่ทันการณ์ เพราะวัชพืชที่ขึ้นกระจายทั่วลำคลองเลา และขยายพันธุ์อย่างรวดเร็วจึงทำให้เต็มลำคลองสองเกาะเลา ปัญหาที่ตามมาหลักๆเห็นได้ชัดคือในน้ำจะมีสีดำเน่าเสียเพราะปริมาณออกซิเจนในน้ำไม่เพียงพอ จึงใคร่ขอความอนุเคราะห์ทางฝ่ายงานโยธาได้ดำเนินการจัดการวัชพืชในลำคลองเพื่อคุณภาพน้ำที่ดีขึ้น ให้สอดคล้องกับโครงการคลองสวยน้ำใสของทางกรุงเทพมหานคร             มิ่งขวัญ ธิยาเวศ
การดำเนินการของเจ้าหน้าที่: กรณีขอให้กำจัดผักตบชวาภายในคลองลำโขล่ ตามที่แจ้งนั้น สำนักงานเขตหนองจอกโดยฝ่ายโยธาได้นำเรือตัดผักตบชวาเข้าดำเนินการในคลองดังกล่าวแล้วโดยเริ่มตั้งแต่วันที่ 4 ตุลาคม 2566 จะดำเนินการจนแล้วเสร็จ
ความเห็นของผู้แจ้ง: ขอบคุณที่มาช่วยดำเนินการให้ค่ะ จากน้ำที่มีสีดำเริ่มเปลี่ยนสภาพดีขึ้นแล้วค่ะ
พื้นที่: แขวงลำผักชี เขตหนองจอก กรุงเทพมหานคร